Súlyos baleset történt Kecskemét belvárosában | HIROS.HU
Kecskemét baleset belváros rendőrség helyszínelés
Két kocsi karambolozott kedden délután az Izsáki úton, a Katona József Gimnázium és a Kodály Iskola közti szakaszon. Jelenleg csak egy sávon halad a forgalom.
Olvasónktól kaptuk a baleset hírét, aki fotókat is készített a helyszínen. Hürkecz Zoltántól, a rendőrség sajtóreferensétől megtudtuk, két személygépkocsi ütközött össze, személyi sérülés is történt. Olvasónk szerint az egyik kocsi egy Volkswagen Touran, a másik egy Volskwagen Polo, mindkettő csúnyán összetört. A mentők és a tűzoltók is a helyszínre érkeztek.
Jelenleg zajlik a helyszínelés, a négy sávból csak egyiken halad a forgalom. Érdemes kerülniük az arra közlekedőknek.